**NOTĂ DE FUNDAMENTARE**

**Secțiunea 1**

**Titlul proiectului de act normativ**

|  |
| --- |
| **Hotărâre de Guvern privind extinderea regimului de zonă liberă în portul Constanța** |

**Secțiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situaţiei actuale | Compania Naţională "Administraţia Porturilor Maritime" - S.A. Constanţa (APMC) s-a înființat și funcționează în conformitate cu prevederile *Hotărârii Guvernului nr. 517/1998, cu modificările şi completările ulterioare*, și ale *Ordonanţei Guvernului nr. 22/1999 privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare, republicată, cu modificările și completările ulterioare*.  Prin contractul de concesiune nr. L.O./4113 încheiat la data de 31.10.2008 între Ministerul Transporturilor și APMC, elemente de infrastructură portuară cum ar fi: terenuri portuare, construcţii hidrotehnice destinate acostării navelor, bazine portuare, şenale de acces, acvatorii, ce aparţin domeniului public al statului au fost concesionate de către Ministerul Tranporturilor companiei, în vederea administrării.  Având în vedere intrarea în vigoare a *Legii nr. 342/2004 privind trecerea Regiei Autonome ”Administrația Zonei Libere Constanța Sud și a Zonei Libere Basarabi” la Compania Națională ”Administrația Porturilor Maritime” S.A. Constanța*, suprafața portului Constanța s-a mărit prin alipirea teritoriilor din zona Constanța Sud și zona Basarabi și s-a impus extinderea în portul Constanţa a regimului de zonă liberă instituit prin *Hotărârea de Guvern nr. 410/1993 privind înfiinţarea Zonei libere Constanţa Sud şi a Regiei Autonome "Administraţia Zonei Libere Constanţa Sud", cu modificările și completările ulterioare.*  Astfel că, prin *Hotărârea Guvernului nr. 1908/2006 pentru extinderea regimului de zonă liberă pe unele suprafeţe din porturile Galaţi, Brăila şi Constanţa*, s-a extins regimul de zonă liberă în portul Constanţa, pe o suprafaţă de 38.831.993,5 m2.  Luând în considerare cele de mai sus, precum și prevederile *art. 261 alin. (5) din OG nr. 22/1999*, APMC îndeplinește funcția de administrator de zonă liberă în zonele Constanța și Basarabi din portul Constanța, unde regimul de zonă liberă a fost instituit prin HG nr. 410/1993 și extins prin HG nr. 1908/2006.  Pentru punerea în aplicare în mod unitar a prevederilor *Regulamentului (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE*, în temeiul prevederilor art. 8 alin. (1) din OG nr. 22/1999, prin *Ordinul ministrului transporturilor nr. 1254/2019 privind aprobarea Listei cuprinzând porturile şi locurile de operare deschise accesului public şi limitele acestora, a căror infrastructură de transport naval aparţine domeniului public al statului* s-a aprobat extinderea spre nord a portului Constanța prin alipirea unor teritorii din portul Midia care însumează 2.237.900 m2, precum și a unor bazine portuare în suprafață de 6.001.458 m2, acestea devenind zona Midia a portului Constanța.  Zona Midia a portului Constanța cu o suprafață totală de 8.239.358 m2 aparţine domeniului public al statului, este în administrarea Ministerului Transporturilor şi în concesiunea APMC, conform Anexei 16 la *HG 1705/2006 pentru aprobarea inventarului centralizat al bunurilor aflate în domeniul public al statului, cu modificările și completările ulterioare, având numerele de identificare MF 33972, 33973, 33974, 33975, 34019 și 34020* și face obiectul contractului de concesiune nr. L.O./4113.  Având în vedere cele de mai sus, este necesar a fi extins regimul de zonă liberă instituit în portul Constanța prin HG nr. 410/1993 și în zona Midia a portului Constanța, pe suprafața de 8.239.358 m2. |
| 2. Schimbări preconizate | Prin extinderea regimul de zonă liberă și în zona Midia a portului Constanța pe suprafața de 8.239.358 m2 se vor dezvolta noi facilităţi pentru operarea mărfurilor şi, implicit, va crește traficul de mărfuri în portul Constanța, fapt care conduce la obținerea unor avantaje financiare atât în beneficiul APMC, cât și în beneficiul operatorilor economici care își vor desfășura activitatea în această zonă a portului Constanța.  Există suprafețe de teren în zona Midia care nu sunt încă dezvoltate, și anume: 73 ha (fără cheu de acostare) care sunt închiriabile și 48 ha nesistematizate ce necesită lucrări de viabilizare. Odată cu extinderea regimului de zonă liberă, valoarea economică a acestor suprafețe portuare va crește semnificativ, împreună cu dorința unor operatori economici de a se instala în zona Midia a portului Constanța pentru a desfășura activități cu valoare adăugată.  Beneficierea de facilități de zonă liberă în conformitate atât cu normele europene cât și cu cele interne în vigoare va face din zona Midia a portului Constanța o zonă atractivă pentru marii investitori în domeniu, cu importante avantaje economice pentru toate părțile implicate. |
| 3. Alte informaţii | În zona Midia din portul Constanța se desfașoară următoarele activități:   * servicii suport pentru operațiuni petroliere offshore, * șantier naval (reparații), * intrare / ieșire produse petroliere diverse și LPG, * export animale vii, * activități de pescuit și prelucrare primară.   Dintre acestea, primele două sunt puternic legate de operatori economici și activități externe teritoriului României:  - în mod evident, operațiunile petroliere offshore sunt strâns legate de intrări/ ieșiri în afara teritoriului; majoritatea input-urilor vin pe mare, sunt pregătite / depozitate în zona Midia și sunt trimise către platforme. Componente ale pachetului de foraj pot fi aduse și din teritoriu (e.g. substanțe chimice și alte componente pentru fluidul de foraj, unele prăjini / sape furnizate de industria românească, etc.);   - prin extinderea regimului de zonă liberă în zona Midia a portului Constanța, costurile suplimentare și birocrația aferente importului temporar și re-exportului (situația actuală) ar fi substanțial diminuate, sprijinind această activitate. Mai mult, în felul acesta, activitatea de suport pentru operațiunile petroliere offshore devine foarte competitivă și se poate extinde, dincolo de perimetrele situate în zona economică exclusivă a României, către viitoarele operațiuni din zonele ucrainene și bulgărești;   - suplimentar, condițiile actuale de pe piața petrolului fac ca activitatea de explorare să stagneze și chiar să se oprească; în prezent se estimează că această stagnare va putea dura cca. 3 ani. În aceste condiții, extinderea regimului de zonă liberă în zona Midia din portul Constanța vine în sprijinul operatorilor implicați în această industrie pentru a supraviețui în acest interval, astfel încât să fie prezenți în piață în momentul revigorării acestui sector de activitate;  - în mod similar, o mare parte dintre serviciile de reparații nave sunt efectuate pentru nave care arborează pavilion străin. Și aici se pot observa avantaje asemănătoare: navele vin și pleacă pe mare, o mare parte din piese vin pe aceeași cale. Extinderea regimului de zonă liberă ar crește seminificativ competitivitatea companiilor din portul Constanța față de alte porturi cu facilități de reparații din bazinul Mării Negre (inclusiv Marmara și Egee) și chiar estul Mediteranei, atrăgând astfel și mai multe comenzi de lucru.  De altfel, la nivel european, observăm că unele dintre cele mai mari aglomerări industriale sunt localizate în porturi cu facilităţi de zonă liberă (ex.: Rotterdam, Hamburg).  În momentul de față în zona Midia a portului Constanța este implementat și funcționează ”Sistemul de Securitate Perimetral” în conformitate cu cerințele și prevederile Codului Internațional pentru Securitatea Navelor și Facilităților Portuare - Codul ISPS, acceptat de România prin OUG nr. 80/2003, ale Regulamentului (CE) nr. 725/2004 al Parlamentului European și al Consiliului din 31 martie 2004 privind consolidarea securităţii navelor şi a instalaţiilor portuare și ale Directivei 2005/65/CE a Parlamentului European și a Consiliului din 26 octombrie 2005 privind întărirea securității portuare, transpusă prin Ordinul ministrului transporturilor nr. 290/2007 pentru introducerea măsurilor de întărire a securităţii portuare. Acest sistem are în componență un gard perimetral inteligent, prevăzut cu fibră optică și fire metalice sensibile la contact, în lungime de peste 7000 de metri, cu camere de luat vederi pe toată lungimea acestuia, care se rotesc și înregistrează orice încercare de intruziune – imaginile fiind transmise la Centrul de Comandă de Securitate al portului Constanța, un număr de 4 porți de acces în zonă, dotate cu echipamente moderne de identificare a persoanelor și autovehiculelor care intră și/sau ies. Tot sistemul este integrat în Sistemul Central de Securitate al portului Constanța și a costat cca. 3 milioane de euro. |

**Secțiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Creşterea competitivităţii portului Constanța faţă de celelalte porturi din bazinul Mării Negre, prin dezvoltarea unor noi facilităţi portuare. |
| 11 Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Creşterea volumului de mărfuri tranzitat prin portul Constanța.  Dezvoltarea investiţiilor în această zonă a portului Constanța. |
| 3. Impactul social | Proiectul de act normativ va avea impact social prin crearea de noi locuri de muncă. |
| 4. Impactul asupra mediului | Se vor respecta toate standardele europene pentru protejarea mediul înconjurător (fauna, flora, etc). |
| 5. Alte informaţii | Nu au fost identificate |

**Secțiunea a 4-a**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

Proiectul de act normativ nu are impact asupra bugetului general consolidat

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) bugetul de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare. |  |  |  |  |  |  |
| 6. Calcule detaliate privind fundamentarea modificărilor cheltuielilor bugetare |  |  |  |  |  |  |
| 7. Alte informații |  |  |  |  |  |  |

**Secțiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:   * 1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;   2. acte normative ce urmează a fi elaborate în vederea implementării noilor dispoziţii. | a). La data intrării în vigoare a prezentei hotărâri nu se abrogă acte normative.  b). Se va modifica Punctul VIII – Zone libere din Anexa nr.1 la Normele metodologice de aplicare a Ordonanței de Urgență a Guvernului nr. 105/2001 privind frontiera de stat a României, aprobate prin Hotărârea Guvernului nr. 445/2002, cu modificările și completările ulterioare.  c). Hotărârea Guvernului [nr. 410/1993](act:58094%20-1) privind înfiinţarea Zonei libere Constanţa Sud, a Zonei libere Basarabi şi a Regiei Autonome "Administraţia Zonei Libere Constanţa Sud şi a Zonei Libere Basarabi", cu modificările şi completările ulterioare, se modifică în mod corespunzător. |
| 11. Compatibilitatea proiectului de act normativ cu legislatia in domeniul achizitiilor publice | Proiectul de act normativ nu se referă la acest subiect. |
| 1. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 1. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 1. Hotărâri ale Curţii de Justiţie a Uniunii Europene | Acest proiect de act normativ nu se referă la acest domeniu. |
| 1. Alte informaţii | Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost supus dezbaterilor în Comisia de Dialog Social. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente. | Proiectul de act normativ nu se referă la domeniile de activitate aflate în coordonarea consiliilor interministeriale permanente. |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare al Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ a fost avizat de Consiliul Legislativ.  Proiectul de act normativ nu necesită aviz de la Consiliul Suprem de Apărare a Ţării, Consiliul Economic şi Social, Consiliul Concurenţei, Curtea de Conturi. |
| 6. Alte informaţii | Nu au fost identificate |

**Secțiunea a 7-a**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1. Informarea societăţii civile cu privire la necesitatea elaborării proiectului de act normativ | Au fost îndeplinite procedurile prevăzute de Legea nr. 52/2003 privind transparenţa decizională în administraţia publică.  Menționăm că au fost întreprinse demersurile legale prevăzute de art. 7 alin. (1) din Regulamentul privind procedurile la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării prin Hotărârea Guvernului nr. 561/2009. Prevederile proiectului au fost aduse la cunoștința partenerilor sociali, în cadrul ședințelor Comisiei de Dialog Social. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Acest proiect de act normativ nu are impact asupra acestui domeniu. |
| 3. Alte informaţii | Nu au fost identificate |

**Secțiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate |

Având în vedere cele de mai sus, a fost elaborat **proiectul de Hotărâre de Guvern privind extinderea regimului de zonă liberă în portul Constanța** care, în forma prezentată, a fost avizat de ministerele interesate şi pe care îl supunem Guvernului spre aprobare.

**MINISTRUL TRANSPORTURILOR**

**Alexandru - Răzvan CUC**

#### AVIZEAZĂ FAVORABIL:

**MINISTRUL FINANŢELOR PUBLICE**

**Eugen Orlando TEODOROVICI**

**SECRETAR DE STAT**

**Marius HUMELNICU**

**SECRETAR GENERAL**

**Petre NEACȘA**

**DIRECȚIA AVIZARE**

**DIRECTOR**

**Daniela DEUȘAN**

**DIRECȚIA ECONOMICĂ**

**DIRECTOR**

**Laura GÎRLĂ**

**DIRECŢIA ACHIZIŢII PUBLICE ŞI ADMINISTRAREA DOMENIULUI PUBLIC**

**DIRECTOR**

**Georgeta BRATU**

**DIRECȚIA TRANSPORT NAVAL**

**DIRECTOR**

**Gabriela MURGEANU**